2. Prstoklad
3. Začiatky
4. Ako dlho mi bude trvať, kým to zvládnem všetkými desiatimi?
1. Priestorové požiadavky
Pracovný stôl- povrch stola by mal byť matný,
- horné končatiny položené na stole by mali zvierať v lakti pravý uhol,
- myš držíme uvoľnene,
- myš by mala byť na dosah.
- nastaviteľná výška sedadla,
- polohovateľné operadlo,
- opierky pod ruku.
- horný okraj monitora má byť vo výške Vašich očí,
- kolmo na smer pohľadu,
- LCD monitor - vysoká ergonómia - nebliká, jasný obraz, takmer bez vyžarovania.
2. prstoklad
Klasický prstokladAko písať všetkými 10 prstami na klávesnici? Pre písanie naslepo desaťprstovou hmatovou metódou na najväčšej časti klávesnice PC, ktorá je podobná písaciemu stroju, čiže na alfanumerickej čiastkovej klávesnici, je nutné mať ruky umiestnené stále v jednej východiskovej polohe, ktorá zabezpečí možnosť pohybu prstov po celej tejto čiastkovej klávesnici naslepo. Túto polohu prstov na jednotlivých klávesoch nazývame základnou polohou. Pri výučbe na alfanumerickej čiastkovej klávesnici umiestňujeme prsty na stredný písmenový rad takto:
| ľavá ruka | pravá ruka | ||
|---|---|---|---|
| malíček | A | malíček | ô (;) |
| prstenník | S | prstenník | L |
| prostredník | D | prostredník | K |
| ukazovák | F | ukazovák | J |
| palec | medzerník | palec | medzerník |
Začiatočná poloha a hmatové značky
Začiatočnú polohu zaujmeme tak, že prsty uložíme na klávesnicu podľa uvedenej tabuľky. Na klávesoch F a J sú tzv. hmatové značky, ktoré slúžia na správne a rýchle "zorientovanie sa" na klávesnici - v začiatočnej polohe na nich máme položené ukazováky. Počas písania prstami stláčame písmenká, ktoré sú nad a pod začiatočnou polohou podľa obrázku. Prsty, ktoré práve nepíšu, by mali počas písania "ležať" ma klávesnici, samozrejme ju nesmú tlačiť a stláčať, len sa dotýkať. Ďalšou alternatívou je, že prsty sú tesne nad klávesnicou.
Úvodné zásadyMala by platiť zásada, že keď sa píše písmeno mimo stredného radu, ruka sa nemá vychyľovať zo základnej polohy, ale pohyb má robiť len jeden prst. Je to užitočná zásada, avšak v prípade písania vzdialenejších znakov je prakticky nemožné tak urobiť. Takže túto zásadu určite netreba preháňať, hlavne v začiatkoch písania. Je však veľmi dobré už od začiatku trénovať okamžitý návrat ruky späť do základnej polohy.
Keď píšeme veľké písmeno, tlačidlo SHIFT stláčame malíčkom opačnej ruky. Táto zásada je veľmi užitočná a doporučujem ju dodržiavať.
Medzeru píšem v zásade tou rukou, ktorá je práve v danej chvíli voľnejšia. Uprednostňujem však ruku ľavú. Toto je ale asi len vecou zvyku. U Vás to možno bude práve naopak.
POUŽÍVAJTE MALÍČKY. Presne podľa obrázku! Keď si spomeniem na svoje začiatky, dodržanie tejto zásady bolo pre mňa asi najťažšie. Zo začiatku to pôjde veľmi pomaly a ťažko, ale nenechajte sa zlákať nápadom, že ťuknúť napríklad na "ľ" je jednoduchšie prsteníkom. Dodržanie zásady používania malíčkov sa Vám v budúcnosti určite oplatí /napríklad budete môcť písať do životopisu, že ovládate písanie 10 prstami a nie ôsmimi :) /
BACKSPACE. V časoch, keď som sa učil písať ešte na písacom stroji, platila zásada, nevracať sa k chybám a pokračovať v písaní ďalej. Ja osobne určite doporučujem toto dodržiavať aj pri nácviku strojopisu. Samozrejme, ak budete písať nejaké tie dokumenty, chyby je potrebné opraviť /a asi lepšie hneď ako ju zbadáte/, ale pri nácviku ich ignorujte, ako len sa to bude dať. Pamätám si ako ma to stále zvádzalo každú čo i len maličkú chybičku ihneď opraviť. Dôležité ale v prípade použitia BACKSPACE, vrátiť ruku ihneď späť a na správne miesto.
Zdroj: http://www.senior.sk/3. Začiatky
Čo je potrebné na začiatku?- Mať nejaký svoj cieľ a dôvod prečo začať.
- Chuť naučiť sa písať všetkými desiatimi.
- Nájsť si čas pravidelne "trénovať."
- Je výhodné začať najjednoduchšími cvičeniami na tejto stránke.
- NESNAŽTE SA PÍSAŤ HNEĎ RÝCHLO! Píšte pomaly, ale PLYNULO. Medzera medzi "klepnutiami" by mala byť rovnaká.
- Na ďalšie písmená/cvičenia prejdite až po dobrom zvládnutí predchádajúcich.
- BUĎTE TRPEZLIVÍ!
- NEZRÝCHĽUJTE ZBYTOČNE ZA CENU ZVÝŠENIA POČTU CHÝB. Ak zrýchlite, ale počet chýb výrazne vzrastie, opäť trochu spomaľte.
- STÁLE BUĎTE TRPEZLIVÍ!
- Zrýchlenie príde samé, ak budete pravidelne a poctivo "trénovať".
- TAKŽE VÁM PRAJEM VEĽA TRPEZLIVOSTI A VERÍM, ŽE AJ VĎAKA TEJTO STRÁNKE SA NAUČÍTE PÍSAŤ "VŠETKÝMI DESIATIMI"!
4. Ako dlho mi bude trvať, kým to zvládnem všetkými desiatimi?
Určite je to individuálne. Otázkou je aj to, čo si kto predstavuje pod pojmom písať všetkými desiatimi. Kým niekomu stačí "ťukať" do klávesnice bez toho aby sa na ňu pozeral, niekto si môže dať cieľ toľko a toľko úderov za minútu.
Ak to zoberiem z môjho pohľadu užívateľa PC bez nutnosti lámať časové rekordy v písaní na počítači, písať všetkými desiatimi som sa naučil za pár mesiacov a prešiel som asi týmito fázami:
- 1. týždeň - nadšenie pre učenie sa niečoho nového...
- 1-3. týždeň - naučenie sa, ktoré písmeno a znak kde nájdem...
- 4-8. týždeň - tréning, tréning, tréning - cca 2 hodinky denne...
- 9. týždeň - chuť s tým praštiť, pretože hoci som sa už nedíval na klávesy, rýchlosť neprichádzala...
- cca 10. týždeň - ZLOM - neviem či je to tak u každého, ale u mňa "to prišlo" takmer zo dňa na deň - zrazu prišlo zrýchlenie, ktoré som očakával
- od 10. týždňa doteraz - neustály tréning - ale to je už o inom... vždy keď píšem na PC samozrejme používam všetkých 10 prstov, aby som nevyšiel z cviku
Ja nie som žiadna šikulka, takže Vám to pôjde určite lepšie a rýchlejšie ako mne!